APSTIPRINĀTS

Valsts kases 2015. gada 26. oktobra

iepirkuma komisijas sēdē,

protokols Nr. 2

**Uzaicinājums**

Rīgā

|  |  |  |  |
| --- | --- | --- | --- |
| 26.10.2015. |  | Nr. | VK/2015/18 |

Uzaicinājums iesniegt piedāvājumu

1. **Iepirkuma priekšmets**

Kontaktu centra ININ licenču uzturēšana (turpmāk - Pakalpojums).

(CPV kods - 64215000-6 „IP telefonijas pakalpojumi).

1. **Pasūtītājs un iepirkuma identifikācijas numurs:**
	1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2015/18.
1. **Iepirkuma metode**

Publiskais iepirkums saskaņā ar Publisko iepirkumu likuma 8.2 pantu.

1. **Piedāvājumu iesniegšanas laiks un vieta**
	1. Piedāvājumi jāiesniedz līdz 2015. gada 6. novembrim plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Informātikas departamenta Infrastruktūras uzturēšanas daļas vadītājs Andris Rutkis tālr.: 67094256; fakss: 67094220 e-pasts: andris.rutkis@kase.gov.lv.
	2. Piedāvājumu, kas iesniegts vai piegādāts pēc uzaicinājuma 4.1.apakšpunktā norādītā termiņa, neatvērtu nosūta atpakaļ tā iesniedzējam.
2. **Piedāvājumu noformēšana**
	1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkuma procedūrai „Kontaktu centra ININ licenču uzturēšana”;
		2. identifikācijas Nr. VK/2015/18;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2015. gada 6. novembrim plkst.11:00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu „ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (vienreiz rakstāmā CD) noformē MS Office, MS Project, Adobe Acrobat vai OpenOffice/LibreOffice nolasāmā formātā. Uz CD norāda pretendenta nosaukumu un iepirkuma identifikācijas numuru.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.
3. **Piedāvājuma derīguma termiņš**

Pretendenta iesniegtā piedāvājuma derīguma termiņš ir līdz iepirkuma līguma noslēgšanai, bet ne mazāks kā 60 (sešdesmit) dienas, skaitot no iepirkuma procedūrā noteiktās piedāvājumu iesniegšanas dienas.

1. **Nosacījumi pretendentu dalībai iepirkuma procedūrā:**
	1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst uzaicinājumā izvirzītajām prasībām.
2. **Pretendentu atlases prasības, iesniedzamie pretendentu atlases dokumenti un pārbaudāmās ziņas:**
	1. **Pretendentu atlases prasības:**
		1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja:
			1. Pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR;
			3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma (turpmāk – PIL) 8.2 panta piektās daļas 1. un 2.punktā (uzaicinājuma 8.1.1.1. un 8.1.1.2.apakšpunkts) minētie nosacījumi.
		2. Pretendents ir autorizēts Interactive Inteligence CIC risinājumu pārdošanai, piegādei, uzstādīšanai un apkalpošanai Latvijas teritorijā.
		3. Pretendentam Latvijā pieejama Interactive Inteligence laboratorijas infrastruktūra, uz kuras nodrošināt demonstrācijas un veikt risinājumu izstrādi pirms uzstādīšanas pasūtītāja infrastruktūrā.
		4. Pretendentam ir pieredze vismaz 2 (divu) līdzīga vai lielāka apjoma projektu realizācijā, kuros tika veikta Kontaktu centra ININ ieviešana vai uzturēšana.
		5. Kontaktu centra ININ uzturēšanas projekta izpildei, garantijas saistību un uzturēšanas pakalpojumu nodrošināšanai pretendenta rīcībā ir vismaz divi Interactive Inteligence (ININ) sertificēti speciālisti.
		6. Visi iepirkuma procedūras uzaicinājuma 8.1.3.apakšpunktā pieprasītie speciālisti var brīvi mutiski un rakstiski sazināties latviešu valodā (Pasūtītājam ir tiesības pieprasīt pretendentam iesniegt valsts valodas zināšanas apliecinošus dokumentus). Ja kāds no 8.1.3.apakšpunktā pieprasītajiem speciālistiem nevar brīvi mutiski un rakstiski sazināties latviešu valodā, šim speciālistam par saviem līdzekļiem ir jāpiesaista sertificēts tehniskais tulks saziņai ar pasūtītāju.
	2. **Iesniedzamie pretendentu atlases dokumenti un pārbaudāmās ziņas:**
		1. Pretendenta pieteikums iepirkuma procedūrai (uzaicinājuma 2.pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma procedūras uzaicinājuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja mājaslapā saskaņā ar PIL 8.2 panta trīspadsmito daļu;
		2. Risinājuma ražotāja izsniegts apliecinājums, ka pretendents ir ražotāja autorizēts partneris ar tiesībām piegādāt tehniskajā piedāvājumā norādīto Interactive Inteligence CIC risinājumu un nodrošināt tā garantijas apkalpošanu; apliecinājums, ka pretendenta maksātnespējas, likvidācijas vai Interactive Inteligence CIC risinājuma uzturēšanas saistību nodrošināšanas pilnvarojuma pārtraukšanas gadījumā pasūtītājam līdz konkrētā līguma darbības beigām būs pieejami ražotāja vai tā autorizētā servisa centra sniegtie ražotāja noteiktās garantijas nodrošināšanas pakalpojumi bez papildu maksas.
		3. Pretendenta apliecinājums par iepirkuma izpildē iesaistīto personālu un tā kvalifikāciju apliecinošo sertifikātu kopijas.
		4. Pretendenta iepriekšējo 3 (triju) gadu laikā realizēto līdzīgas sarežģītības un apjoma pieslēguma izveides un uzturēšanas projektu saraksts (uzaicinājuma 4.pielikums), kā arī šo 2 (divu) realizēto projektu pasūtītāju pozitīvas atsauksmes.
	3. **Pārbaudāmās ziņas:**
		1. Lai pārbaudītu, vai pretendents nav izslēdzams no dalības iepirkumā PIL 8.2 panta piektās daļas 1., 2. vai 3.punktā (uzaicinājuma 8.1.1.1., 8.1.1.2. vai 8.1.1.3.apakšpunkts) minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 8.2 panta piektās daļas 3.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 8.2 panta piektās daļas 1.punktā minētajiem faktiem — no Uzņēmumu reģistra;
				2. par PIL 8.2 panta piektās daļas 2.punktā minēto faktu — no Valsts ieņēmumu dienesta. Iepirkuma komisija attiecīgo informāciju no Valsts ieņēmumu dienesta ir tiesīga saņemt, neprasot pretendenta un PIL 8.2 panta piektās daļas 3.punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 8.2 panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā vienu mēnesi pirms iesniegšanas dienas), kas apliecina, ka uz to un PIL 8.2 panta piektās daļas 3.punktā minēto personu neattiecas šā panta piektajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā.
			3. atkarībā no atbilstoši PIL 8.2 panta septītās daļas 1.punkta „b” apakšpunktam (uzaicinājuma 8.3.1.1.2.apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 8.2 panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR;
				2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai PIL 8.2 panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un PIL 8.2 panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR, iesniedz attiecīgās personas vai tās pārstāvja apliecinātu izdruku (izziņu) no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 EUR. Ja noteiktajā termiņā minētais apliecinājums nav iesniegts, iepirkuma komisija pretendentu izslēdz no dalības iepirkumā.
3. **Tehniskā specifikācija**

Jāiesniedz Tehniskais piedāvājums saskaņā ar uzaicinājuma 1.pielikumu.

1. **Finanšu piedāvājums**

Piedāvājumam jābūt izteiktam *euro* bez PVN atbilstoši Finanšu piedāvājuma veidlapai (uzaicinājuma 3.pielikums).

1. **Iepirkuma līguma izpildes laiks:**

Līguma izpildes laiks: 1 (viens) gads līdz 03.11.2016.

1. **Piedāvājumu vērtēšana un lēmuma pieņemšana**

13.1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma procedūras uzaicinājumā norādītajām prasībām.

13.2. Piedāvājumus, kas neatbilst iepirkuma procedūras uzaicinājuma prasībām, iepirkuma komisija noraida kā neatbilstošu un tālāk neizskata.

13.3. Iepirkuma komisija izvēlas piedāvājumu ar viszemāko cenu, kas atbilst uzaicinājumā norādītajām prasībām.

13.4. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto mājaslapā internetā: [www.kase.gov.lv](http://www.kase.gov.lv) sadaļā „Publiskie iepirkumi”.

13.5. Ne vēlāk kā dienā, kad stājas spēkā attiecīgi iepirkuma līgums vai tā grozījumi, pasūtītājs savā mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.

|  |  |
| --- | --- |
| Iepirkuma „Kontaktu centra ININ licenču uzturēšana”komisijas priekšsēdētājs | A.Rutkis |
| Rutkis 67094256 |  |

1. pielikums

Iepirkuma “Kontaktu centra ININ

 licenču uzturēšana”

(Nr.VK/2015/18) uzaicinājumam

Tehniskā specifikācija

Kontaktu centrs un IP telefonijas risinājums

|  |  |  |  |
| --- | --- | --- | --- |
| **#** | **Nosaukums** | **Mērv.** | **Daudz.** |
| 1. | **CIC (Customer Interaction Center) Server Components** |
| 1.1. | Basic Server  | serv. | 1 |
| 1.2. | Switchover clone for CIC server | serv. | 1 |
| 1.3. | Interaction Attendant Remote Data Query | lic. | 1 |
| 2. | **CIC User Add-onn licenses** |
| 2.1. | Interaction Supervisor add-on | lic. | 2 |
| 2.2. | Contact Center Level 1 | lic. | 7 |
| 3. | **CIC Session Licenses** |
| 3.1. | Basic&Advanced Sessions | lic. | 20 |
| 3.2. | Conference Session | lic. | 6 |
| 3.3. | Media Session | lic. | 26 |
| 4. | **Interaction Tracker** |
| 4.1. | Interaction Tracker add-on | lic. | 9 |
| 5. | **Interaction Recorder and Interaction Quality Management** |
| 5.1. | Interaction Recorder Server | serv. | 1 |
| 5.2. | Interaction Recorder add-on | lic. | 9 |
| 6. | **Integrations with MS Lync** |
| 6.1. | Microsoft Lync Server Integration | serv. | 1 |
| 7. | **Media Server** |
| 7.1. | Interaction Media Server | serv. | 1 |

Tehniskais atbalsts un reakcijas laiki:

* + 1. Bojājumu novēršana.
		2. Programmatūras labojumu un jauninājumu uzstādīšana visā tehniskā atbalsta līguma darbības periodā.
		3. Programmatūras atjaunošanu, ja tā tiek bojāta.
		4. Risinājuma konfigurācijas maiņa atbilstoši pasūtītāja pieprasījumam iegādāto licenču un funkcionālo moduļu ietvaros.
		5. Pasūtītāja speciālistu un lietotāju konsultācija un apmācība visā tehniskā atbalsta līguma darbības periodā.
		6. Reakcijas laiki:
			1. 30 minūtes – darba laikā,
			2. 2 stundas – ārpus darba laika, brīvdienās un svētku dienās;
		7. Bojājumu novēršanas laiki:
			1. 2 stundas – darba laikā,
			2. 12 stundas - ārpus darba laika, brīvdienās un svētku dienās.

Ar šo apliecinām, ka pakalpojumu sniegsim atbilstoši iepirkuma tehniskajā specifikācijā noteiktajam.

|  |  |
| --- | --- |
| Pretendenta pilnvarotā pārstāvja pilns amata nosaukums: (paraksts, paraksta atšifrējums) |  |
| \_\_\_\_\_\_\_\_\_\_\_\_\_\_\_\_\_\_\_\_\_datums |  |

2. pielikums

Iepirkuma “Kontaktu centra ININ

 licenču uzturēšana”

(Nr.VK/2015/18) uzaicinājumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt Pretendentu, vārds, uzvārds un amats)

1. Iepazinušies ar iepirkuma procedūras „Kontaktu centra ININ licenču uzturēšana” (iepirkuma identifikācijas Nr. VK/2015/18) uzaicinājumu un tam pievienoto tehnisko specifikāciju, piesakām dalību šajā iepirkumā.

2. Piekrītam ievērot iepirkuma procedūras uzaicinājuma prasības.

3. Atzīstam sava piedāvājuma spēkā esamību līdz uzaicinājumā noteiktajam piedāvājuma derīguma termiņa beigām.

4. Apliecinām, ka, parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

3. pielikums

Iepirkuma “Kontaktu centra ININ

 licenču uzturēšana”

(Nr.VK/2015/18) uzaicinājumam

Finanšu piedāvājuma veidlapa

|  |  |  |  |  |  |
| --- | --- | --- | --- | --- | --- |
| **#** | **Apraksts** | **Mērv.** | **Daudz.** | **Cena EUR bez PVN** | **Summa EUR bez PVN** |
| **1.** | **Tehniskais atbalsts** |
| 1.1. | Risinājuma tehniskais atbalsts | mēn. | 12 |   |   |
| **Tehniskais atbalsts kopā bez PVN:** |  |

**Mūsu piedāvājuma kopsumma EUR (bez PVN) ir:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

4. pielikums

Iepirkuma “Kontaktu centra ININ

 licenču uzturēšana”

(Nr.VK/2015/18) uzaicinājumam

**PRETENDENTA PIEREDZE LĪDZĪGU DARBU VEIKŠANĀ**

|  |  |  |  |
| --- | --- | --- | --- |
| N.p.k. | Projekta īss apraksts | Pasūtītāja nosaukums, adrese, kontaktpersona | Projekta apjomsEUR (bez PVN) |
|  |  |  |  |
|  |  |  |  |

Vieta, datums

Uzņēmuma vadītāja vai tā pilnvarotās personas paraksts, tā atšifrējums

 5. pielikums

Iepirkuma “Kontaktu centra ININ

 licenču uzturēšana”

(Nr.VK/2015/18) uzaicinājumam

Līguma projekts

par Kontaktu centra ININ licenču uzturēšanu

Rīgā

2015.gada \_\_\_.\_\_\_\_\_\_\_\_\_\_ Nr. VKI/S/15/\_\_\_\_\_\_

**Valsts kase**, reģ.Nr. 90000597275, adrese: Smilšu ielā 1, Rīgā, LV-1919 (turpmāk - *Pasūtītājs*), tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr.677 „Valsts kases nolikums” no vienas puses

un

**\_\_\_\_\_\_\_\_\_\_\_\_\_\_\_\_\_**(turpmāk - *Piegādātājs*), no otras puses (abi kopā un katrs atsevišķi turpmāk ­ *Puses/Puse*), pamatojoties uz iepirkuma procedūras (iepirkumu identifikācijas Nr.VK/2015/18, turpmāk - Iepirkums) rezultātiem, noslēdz šādu līgumu (turpmāk – Līgums).

1. **Līguma priekšmets**

*Pasūtītājs* pasūta un apmaksā, bet *Piegādātājs* nodrošina Kontaktu centra ININ licenču uzturēšanu Rīgā, Smilšu ielā 1 (turpmāk - *Pakalpojums*) saskaņā ar Līgumu un Iepirkuma tehnisko specifikāciju.

1. **Līguma darbības termiņš**
	1. Līgums stājas spēkā tā abpusējas parakstīšanas dienā.
	2. Līgumsir spēkā 1 (vienu) gadu noLīgumanoslēgšanas dienas attiecībā uz *Pakalpojumu* sniegšanu. Attiecībā uz iespējamo domstarpību un strīdu risināšanuLīgumsir spēkā līdzLīgumāparedzēto *Pušu* savstarpējo saistību izpildei.
2. **Līgumcena un apmaksas kārtība**
	1. Kopējā līgumcena ir \_\_\_\_\_\_\_\_\_\_\_\_ EUR (\_\_\_\_\_\_\_\_\_ *euro*), kurai pieskaitāms pievienotās vērtības nodoklis (PVN) atbilstoši Latvija Republikas normatīvajos aktos noteiktajam *Pakalpojuma* sniegšanas dienā (turpmāk – Līgumcena).
	2. Rēķins par *Pakalpojumu* tiek sagatavots un nosūtīts elektroniski uz *Pasūtītāja* e-pasta adresi: IAPD@kase.gov.lv .
	3. *Pasūtītājs* veic rēķina apmaksu 30 (trīsdesmit) dienu laikā no tā saņemšanas, pārskaitot naudu uz *Piegādātāja* rēķinā norādīto bankas kontu. Par apmaksas dienu tiek uzskatīta tā diena, kad *Pasūtītājs* devis maksājuma rīkojumu bankai apmaksāt rēķinu.
	4. Visi ar *Pakalpojuma* veikšanu saistītie izdevumi, kas *Piegādātājam* rodas, nodarbinot izpildē iesaistīto personālu un speciālistus, ir iekļauti Līgumcenā.
3. **Pušu tiesības un pienākumi**
	1. *Pasūtītāja* tiesības un pienākumi:
		1. saņemt un izmantot Līgumā noteikto *Pakalpojumu*;
		2. savlaicīgi veikt Līgumā noteiktos maksājumus;
		3. nodrošināt *Piegādātāju* ar visu informāciju, kas nepieciešama Līguma izpildei, kā arī nodrošināt *Pasūtītāja* atbildīgo darbinieku līdzdalību Līguma izpildē, lai nodrošinātu pienākumu izpildi no *Pasūtītāja* puses.
	2. *Piegādātāja* tiesības un pienākumi:
		1. ievērot Līguma noteikumus un termiņus;
		2. kvalitatīvi un profesionāli sniegt *Pakalpojumu*.
	3. *Puses* apņemas nekavējoties informēt (telefoniski, elektroniski vai rakstveidā) viena otru par jebkādām grūtībām Līguma izpildes procesā, kas varētu aizkavēt savlaicīgu darbu veikšanu un Līguma izpildi.
	4. *Puses* apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
	5. *Piegādātājs* apliecina, ka ir iepazinies ar Līguma noteikumiem un atzinis tos par saistošiem un izpildāmiem. *Piegādātājs* apliecina, ka viņa rīcībā atrodas pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus Līgumā noteiktos pienākumus.
4. **Pušu sadarbība un pilnvarotās personas**
	1. Līguma izpildei katra *Puse* norīko vienu vai vairākus pārstāvjus, kuru pienākums ir vadīt un sekot Līguma izpildei, tai skaitā pārbaudīt un pieņemt nodevumus, informēt par Līguma izpildi gan savu, gan otru *Pusi*.
	2. *Pasūtītāja* pārstāvis:
		1. \_\_\_\_\_\_\_\_\_\_\_\_\_\_\_\_\_\_\_;
	3. *Piegādātāja* pārstāvis:
		1. \_\_\_\_\_\_\_\_\_\_\_\_\_\_\_\_\_\_\_\_.
	4. *Pārstāvju* nomaiņas gadījumā otra *Puse* par to tiek rakstveidā informēta 3 (trīs) darba dienu laikā.
	5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai pasūtītāja pārstāvja e-pasta adresi, vai nodota personīgi otras *Puses* pārstāvim. Ja paziņojums nosūtīts kā reģistrēts pasta sūtījums uz Līgumā norādītajām adresēm, tad uzskatāms, ka šāds sūtījums ir saņemts 7 (septītajā) dienā pēc tā nodošanas pastā.
5. **Pušu atbildība**
	1. *Puses* ir atbildīgas par savlaicīgu un precīzu Līguma noteikumu izpildi.
	2. Gadījumā, ja kāda no *Pusēm* neizpilda vai nepienācīgi pilda Līguma noteikumus, kā rezultātā otrai *Pusei* ir nodarīti zaudējumi, vainīgajai *Pusei* ir jāatlīdzina cietušajai *Pusei* nodarītais zaudējums pilnā apmērā.
	3. Gadījumā, ja Līgumcenas samaksa tiek aizkavēta, Pasūtītājs maksā *Piegādātājam* līgumsodu, kura apmērs ir 0,2% (divas procenta desmitdaļas) dienā no laikā nesamaksātās Līgumcenas (ieskaitot PVN), bet ne vairāk kā 10% no nesamaksātās summas.
	4. Gadījumā, ja *Piegādātāja* vainas dēļ netiek nodrošināta *Pakalpojuma* sniegšana, *Piegādātājs* maksā līgumsodu, kura apmērs ir 0,2% (divas procenta desmitdaļas) no Līgumcenas (ieskaitot PVN) par katru *Pakalpojuma* sniegšanas pārtraukuma dienu, bet ne vairāk kā 10% no Līgumcenas (ieskaitot PVN).
	5. Līgumsoda samaksa neatbrīvo Puses no citu Līgumā paredzēto saistību izpildes, kā arī Pušu tiesības vērsties pret otru Pusi par zaudējumu atlīdzināšanu.
	6. Līgumsoda summa netiek ieskaitīta zaudējumu atlīdzībā.
6. **Konfidencialitātes nosacījumi**
	1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena *Puse* izpauž otrai *Pusei* saistībā ar Līgumu, neatkarīgi no šādas informācijas vai datu saglabāšanas vides.
	2. Neviena no *Pusēm* neizpauž konfidenciālu informāciju, kas saņemta no otras *Puses* Līguma spēkā esamības laikā un arī pēc Līguma izbeigšanas. Katra *Puse* šādu konfidenciālu informāciju izmantos vienīgi Līguma izpildes nolūkā. Neviena no *Pusēm* neizpaudīs nevienu šādu konfidenciālu informāciju trešajām personām (izņemot attiecīgās *Puses* darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras *Puses* rakstveida piekrišanu, un neizmantos to nesankcionēti.
	3. *Puses* ir atbildīgas par konfidencialitātes saistību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai *Puses* ir atļāvušas šādu konfidenciālu informāciju saņemt, puses.
	4. Katra *Puse* pret šādu konfidenciālo informāciju izturēsies ar to pašu rūpību kā attiecībā pret savu konfidenciālo informāciju.
	5. Konfidencialitātes saistības neattieksies uz informāciju:
		1. kas bija saņēmējas *Puses* rīcībā bez konfidencialitātes saistībām līdz tās saņemšanai no izpaudēja *Puses*;
		2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja *Puses*;
		3. ko saņēmusī *Puse* ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
		4. kuras izpaušanas pienākums ir noteikts ar normatīvajiem aktiem.
	6. Informācija presei saistībā ar Līgumu iepriekš rakstveidā jāsaskaņo abām *Pusēm*.
	7. Piegādātājs piekrīt Līguma un tā grozījumu un/vai papildinājumu publicēšanai *Pasūtītāja* mājas lapā saskaņā ar Publisko iepirkumu likuma 8.2 panta trīspadsmito daļu.
7. **Nepārvaramas varas apstākļi**
	1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus *Pušu* kontroles un nav radušies to kļūdas vai nevērīgas rīcības rezultātā, kas kavē vienu no *Pusēm* veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	2. *Puse*, kurai kļuvis neiespējami izpildīt tās saistības Līguma 8.1.apakšpunktā minēto apstākļu dēļ, 3 (trīs) darba dienu laikā mutiski informē otru *Pusi* par šādu apstākļu rašanos vai izbeigšanos un 5 (piecu) darba dienu laikā iesniedz rakstveida paziņojumu par minēto apstākļu rašanos vai izbeigšanos kopā ar pierādījumiem par nepārvaramas varas apstākļu iestāšanos. Ja paziņojums nav izdarīts paredzētajā laikā, vainīgā *Puse* zaudē tiesības atsaukties uz nepārvaramu varu.
	3. Nepārvaramas varas gadījumā Līgumā noteiktais termiņš, nepiemērojot līgumsoda aprēķinu, tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
8. **Strīdu izskatīšanas kārtība**
	1. *Puses* domstarpības, kas saistītas ar Līgumā paredzēto saistību izpildi, risina vienošanās ceļā. Vienošanos noformē rakstveidā.
	2. Ja *Puses* nevar 30 dienu laikā vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā, piemērojot Latvijas Republikas normatīvos aktus.
	3. Ja vienas *Puses* saistību izpildes nokavējums liedz otrai *Pusei* veikt savlaicīgu saistību izpildi, tad otras *Puses* saistību izpildes termiņš tiek pagarināts par pirmās *Puses* nokavēto laika posmu. *Pusei*, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt dokumentus, kuri apliecina otras *Puses* saistību izpildes nokavējuma faktu.
	4. *Puses* apņemas 3 (trīs) darba dienu laikā ziņot viena otrai par Līguma noteikumu nepildīšanu, norādot iemeslus.
	5. *Pasūtītājs* ir tiesīgs atkāpties no Līguma vienpusēji, ja *Piegādātājs* ir sniedzis Iepirkumam un Līgumam neatbilstošu *Pakalpojumu* un par to ir sastādīts akts;
	6. Vienpusējas atkāpšanās no Līguma gadījumā, *Pasūtītājs* ierakstītā vēstulē nosūta *Piegādātājam* paziņojumu par atkāpšanos no Līguma, pamatojoties uz Līguma 9.5.apakšpunktu. Ar nosūtīto paziņojumu *Puses* uzskata, ka Līgums ir izbeigts 7 (septītajā) dienā pēc tā nogādāšanas *Piegādātājam* Līguma 5.5.apakšpunktā noteiktajā kārtībā.
	7. *Pusēm* ir tiesības vienpusējā kārtā atkāpties no Līguma izpildes, rakstveidā par to informējot otru *Pusi* (Līguma 5.5.apakšpunktā noteiktajā kārtībā) ne mazāk kā 1 (vienu) mēnesi iepriekš un nokārtojot savstarpējās saistības, kādas pastāv uz Līguma izbeigšanas brīdi.
	8. Strīdi vai domstarpības Pušu starpā neatbrīvo tās no saistību, kas noteiktas Līgumā, izpildes.
9. Noslēguma noteikumi
	1. *Puses* ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai *Pusei* ir nekavējoties, bet ne vēlāk kā 3 (trīs) darba dienu laikā, jāziņo otrai *Pusei* par savas juridiskās adreses vai norēķinu rekvizītu maiņu.
	3. *Pušu* reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no *Pusēm* tiek reorganizēta vai likvidēta, tiek mainīts to vadītājs, Līgums paliek spēkā un tā nosacījumi ir saistoši *Puses* tiesību un saistību pārņēmējam. *Puses* brīdina viena otru par šādu apstākļu iestāšanos vienu mēnesi iepriekš.
	4. Līguma izpilde notiek atbilstoši Līgumā, Iepirkuma tehniskajā specifikācijā un *Piegādātāja* Iepirkumam iesniegtajā piedāvājumā paredzētajā kārtībā. Domstarpību gadījumā dokumentiem secība un prioritāte tiek noteikta atbilstoši šajā punktā minētajam.
	5. Par Līguma grozījumiem un papildinājumiem *Puses* vienojas rakstveidā un saskaņā ar Publisko iepirkumu likuma 67.1 pantā noteikto. Grozījumi un papildinājumi stājas spēkā pēc to abpusējas parakstīšanas, un tie kļūst par Līguma neatņemamu sastāvdaļu.
	6. Līgums sagatavots latviešu valodā uz \_\_\_ (\_\_\_\_\_) lapaspusēm un parakstīts 2 (divos) eksemplāros ar vienādu juridisko spēku, katrai *Pusei* pa vienam eksemplāram.
	7. Līguma pielikums un neatņemama sastāvdaļa ir Iepirkuma tehniskā specifikācija un *Piegādātāja* Iepirkumam iesniegtais piedāvājums (arī ar nosacījumu, ja tie nav sašūti vienā dokumentā).
10. **Pušu rekvizīti un paraksti**

|  |  |
| --- | --- |
| Pasūtītājs: |  Piegādātājs: |
| Valsts kase |  |
| Reģ. Nr. 90000597275Konts: LV06TREL2130051005000Valsts kase, kods: TRELLV22. |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ |  |
| K.Āboliņš |  |